o podaljšanju Sporazuma o sodelovanju v znanosti in tehnologiji med Evropsko skupnostjo in vlado Ruske federacije

OBRAZLOŽITVENI MEMORANDUM

1.OZADJE PREDLOGA

•Razlogi za predlog in njegovi cilji

Sporazum o sodelovanju v znanosti in tehnologiji med Evropsko skupnostjo in vlado Ruske federacije (v nadaljnjem besedilu: Sporazum) je bil podpisan v Bruslju 16. novembra 2000 in je začel veljati 10. maja 2001. Od takrat je bil v skladu s členom 12 Sporazum trikrat podaljšan, in sicer leta 2004, 2009 in 2014, vsakič za nadaljnjih pet let.

Sedanji sporazum preneha veljati 20. februarja 2019.

V interesu EU je, da podaljša ta sporazum, da se bo še naprej spodbujalo sodelovanje z Rusko federacijo na skupnih prednostnih področjih znanosti in tehnologije, kar bo koristilo obema pogodbenicama.

Rusija je najpomembnejša akterka na področju znanosti, tehnologije in inovacij v sosedstvu EU, ki ni pridružena programu Obzorje 2020. Sodelovanje na področju znanosti, tehnologije in inovacij med EU in Rusijo je že od nekdaj zelo intenzivno, zlasti na področjih raziskovalnih infrastruktur, prometa in okolja. Čeprav je bila Rusija v okviru 7. OP najbolj dejavna udeleženka med nepridruženimi tretjimi državami, je raven sodelovanja v programu Obzorje 2020 precej nižja od njenih zmožnosti. V veliki meri so razlog za to spremenjena pravila financiranja v programu Obzorje 2020, saj pravni subjekti iz Rusije (tako kot iz Brazilije, Indije, Kitajske in Mehike) niso več samodejno upravičeni do financiranja EU, ter tudi politične razmere.

Med vsemi nepridruženimi državami je Rusija trenutno uvrščena na 6. mesto glede na udeležbo v skupnih projektih programa Obzorje 2020. Poleg tega je cilj delovnega programa Obzorje 2020 za obdobje 2018–2020 okrepiti sodelovanje z Rusijo na področjih vzajemnega interesa in skupnih koristi. Poleg splošne odprtosti programa Obzorje 2020 do subjektov z vsega sveta in tudi iz Rusije obstajata zlasti dve vodilni pobudi za dvostransko sodelovanje z Rusijo na področju raziskovalnih infrastruktur in zdravja ter ena vodilna pobuda za večstransko sodelovanje na področju aeronavtike, ki je usmerjena tudi v Rusijo.

Podaljšanje Sporazuma je skladno s pristopom EU, ki temelji na petih vodilnih načelih za upravljanje sedanjih odnosov EU z Rusijo, kot so bila dogovorjena na zasedanju Sveta EU za zunanje zadeve 14. marca 2016 in potrjena na zasedanju Sveta EU za zunanje zadeve 16. aprila 2018. Znanstvena diplomacija je lahko močno orodje v naših odnosih z Rusijo, saj zagotavlja program pozitivnega sodelovanja in je vir „mehke moči“, ki je lahko zlasti koristna pri spodbujanju in odpiranju komunikacijskih kanalov ter vzpostavljanju zaupanja med našima družbama. Sporazum zagotavlja okvir za krepitev medosebnih stikov ter sodelovanja v znanosti, tehnologiji in inovacijah na področjih strateškega interesa EU v prihodnjih letih, da se prepreči trend zmanjševanja intenzivnosti znanstvenega sodelovanja med udeleženci iz EU in Rusije. Zato je koristno, da se Sporazum podaljša za naslednje petletno obdobje.

Na srečanju Skupnega odbora EU-Rusija za sodelovanje na področju znanosti in tehnologije, vzpostavljenega s Sporazumom, ki je potekalo v Moskvi 28. septembra 2018, sta se obe pogodbenici seznanili z namero, da bosta Sporazum podaljšali za nadaljnje obdobje petih let brez sprememb, kar je priznanje napredku pri krepitvi sodelovanja med EU in Rusijo na področju raziskav in inovacij.

Podaljšani Sporazum bo vsebinsko enak sedanjemu, kot je bilo v razpravi sklenjeno z ruskimi sogovorniki. Ne bo ustvaril novih pravic in obveznosti za EU, temveč bo podaljšal pravno ureditev, ki že obstaja med pogodbenicama na področju sodelovanja v znanosti in tehnologiji.

•Skladnost z veljavnimi predpisi s področja zadevne politike